Useimmat ulkoporealtaat on suunniteltu niin, että tyhjennys on helppoa. Tyhjennys voidaan tehdä altaasta riippuen monella eri tavalla. Jotkut ulkoporealtaat tyhjennetään tyhjennysventtiilin kautta, joihinkin altaisiin taas tarvitaan letkuliitin, joka liitetään altaan vedenpoistoon, ja jonka avulla vesi voidaan ohjata letkun avulla toivottuun paikkaan. Joissain altaissa tyhjennys tapahtuu uppopumpun avulla. Tutustu altaan ohjeisiin selvittääksesi tyhjennystavan. Ulkoporealtaan vesi tyhjennetään joko jätevesiviemäriin tai imeytetään omalle tontille. Huomioithan kuitenkin, että pohjavesialueella maahan imeyttäminen on kiellettyä.